CELEX: 52018DP0106
Language: hu
Date: 2018-04-18 00:00:00
Title: Az Európai Parlament határozata az európai uniós védjegyről szóló (EU) 2017/1001 európai parlamenti és tanácsi rendelet kiegészítéséről és az (EU) 2017/1430 felhatalmazáson alapuló rendelet hatályon kívül helyezéséről szóló, 2018. március 5-i felhatalmazáson alapuló bizottsági rendelettel szembeni kifogás mellőzéséről (C(2018)01231 – 2018/2618(DEA))

18.11.2019   
            
            
               HU
            
            
               Az Európai Unió Hivatalos Lapja
            
            
               C 390/168
            
         
      P8_TA(2018)0106
      Felhatalmazáson alapuló jogi aktussal szembeni kifogás mellőzése: az európai uniós védjegy
      Az Európai Parlament határozata az európai uniós védjegyről szóló (EU) 2017/1001 európai parlamenti és tanácsi rendelet kiegészítéséről és az (EU) 2017/1430 felhatalmazáson alapuló rendelet hatályon kívül helyezéséről szóló, 2018. március 5-i felhatalmazáson alapuló bizottsági rendelettel szembeni kifogás mellőzéséről (C(2018)01231 – 2018/2618(DEA))
      (2019/C 390/30)
      
         Az Európai Parlament,
      
      
                  —
               
               
                  tekintettel a felhatalmazáson alapuló bizottsági rendeletre (C(2018)01231) (a továbbiakban: a módosított, felhatalmazáson alapuló rendelet),
               
            
                  —
               
               
                  tekintettel a Bizottság 2018. március 23-i levelére, amelyben kéri az Európai Parlamenttől annak kinyilvánítását, hogy nem emel kifogást a felhatalmazáson alapuló bizottsági rendelettel szemben,
               
            
                  —
               
               
                  tekintettel a Jogi Bizottság által a Bizottsági Elnökök Értekezletének elnökéhez intézett, 2018. március 27-i levélre,
               
            
                  —
               
               
                  tekintettel az Európai Unió működéséről szóló szerződés 290. cikkére,
               
            
                  —
               
               
                  tekintettel a közösségi védjegyről szóló, 2009. február 26-i 207/2009/EK tanácsi rendeletre (1), amelyet a közösségi védjegyről szóló 207/2009/EK tanácsi rendelet és a közösségi védjegyről szóló 40/94/EK tanácsi rendelet végrehajtásáról szóló 2868/95/EK bizottsági rendelet módosításáról, valamint a Belső Piaci Harmonizációs Hivatalnak (védjegyek és formatervezési minták) fizetendő díjakról szóló 2869/95/EK bizottsági rendelet hatályon kívül helyezéséről szóló, 2015. december 16-i (EU) 2015/2424 európai parlamenti és tanácsi rendelet (2) módosított, majd az európai uniós védjegyről szóló, 2017. június 14-i (EU) 2017/1001 európai parlamenti és tanácsi rendelet (3) kodifikált,
               
            
                  —
               
               
                  tekintettel az európai uniós védjegyről szóló 207/2009/EK tanácsi rendelet egyes rendelkezéseinek végrehajtására vonatkozó részletes szabályok megállapításáról szóló, 2017. május 18-i (EU) 2017/1431 bizottsági végrehajtási rendeletre (4), amely naprakésszé tett hivatkozásokat tartalmaz az (EU) 2017/1001 rendeletre,
               
            
                  —
               
               
                  tekintettel a Jogi Bizottság határozatra vonatkozó ajánlására,
               
            
                  —
               
               
                  tekintettel eljárási szabályzata 105. cikkének (6) bekezdésére,
               
            
                  —
               
               
                  tekintettel arra, hogy az eljárási szabályzata 105. cikke (6) bekezdésének harmadik és negyedik franciabekezdésében említett határidőn belül – amely 2018. április 17-én járt le – nem érkezett kifogás,
               
            
                  A.
               
               
                  mivel a 207/2009/EK rendeletet az (EU) 2017/1001 rendelet kodifikálta;
               
            
                  B.
               
               
                  mivel a felhatalmazáson alapuló rendeletben szereplő hivatkozásoknak tükrözniük kell a cikkek újraszámozását, amelyre az alap-jogiaktus kodifikálása miatt került sor;
               
            
                  C.
               
               
                  mivel az európai uniós védjegyről szóló 207/2009/EK tanácsi rendelet kiegészítéséről, valamint a 2868/95/EK és a 216/96/EK bizottsági rendelet hatályon kívül helyezéséről szóló, 2017. május 18-i (EU) 2017/1430 felhatalmazáson alapuló bizottsági rendeletet (5) ennélfogva hatályon kívül kell helyezni és ennek a felhatalmazáson alapuló rendeletnek a rendelkezéseit az (EU) 2017/1001 rendeletre történő aktualizált hivatkozásokkal kell meghatározni a módosított, felhatalmazáson alapuló rendeletben;
               
            
                  D.
               
               
                  mivel a módosított, felhatalmazáson alapuló rendelet ennélfogva nem vonja maga után az (EU) 2017/1430 rendelet lényeges tartalmának módosítását;
               
            
                  E.
               
               
                  mivel a módosított, felhatalmazáson alapuló rendelet gyors kihirdetése a Hivatalos Lapban lehetővé tenné a mihamarabbi alkalmazást és biztosítaná a módosított, felhatalmazáson alapuló rendelet záró rendelkezéseiben meghatározott átmeneti szabályozás zökkenőmentes működését;
               
            
               
                  1.
               
               
                  kijelenti, hogy a felhatalmazáson alapuló bizottsági rendelettel szemben nem emel kifogást;
               
            
               
                  2.
               
               
                  utasítja elnökét, hogy továbbítsa ezt a határozatot a Tanácsnak és a Bizottságnak.
               
            
         (1)  HL L 78., 2009.3.24., 1. o.
      
         (2)  HL L 341., 2015.12.24., 21. o.
      
         (3)  HL L 154., 2017.6.16., 1. o.
      
         (4)  HL L 205., 2017.8.8., 39. o.
      
         (5)  HL L 205., 2017.8.8., 1. o.